# 3.7. Πως να δημιουργήσετε αρχεία τηλεομοιοτυπίας (fax)

Ο ευκολότερος, ίσως, τρόπος για να δημιουργήσετε αρχεία τηλεομοιοτυπίας, είναι να δξημιουργήσετε πρώτα ένα αρχείο PostScript από το έγγραφο που θέλετε να αποστείλετε και μέτα να χρησιμοποιήσετε τον διερμηνέα (interpreter) της PostScript, ghostscript, για να μετασχηματίσετε το αρχείο PostScript σε κάποιον από τους πολλούς τύπους αρχείων fax.

Για να δημιουργήσετε αρχεία τηλεομοιοτυπίας από έγγραφα ps θα χρειαστείτε το ghostscript. Το KFax μπορεί να απεικονίσει όλες τους τύπους εξόδου για τηλεομοιοτυπία που βγάζει το ghostscript:

- raw: fag3 faxg32d faxg4

- tiff: tiffg3 tiffg32d tiffg4

Ένα ααπλό/ακατέργαστο (raw) αρχείο δεν θα έχει πληροφορίες σελιδοποίησης και θα απεικονίζεται σαν ένα ενιαίο κείμενο στο παράθυρο του fax. Τα αρχεία Tiff περιέχουν πληροφορίες σελιδοποίησης και μπορούν να απεικονίζονται κατά σελίδες στο παράθυρο του.

## 3.7.1. Παράδειγμα

Πως να δημιουργήσετε ένα αρχείο fax που να μπορεί το sendfax/mgetty να στείλει και να λάβει:

     gs -sDEVICE=faxg3 -sOutputFile=/tmp/fax.g3.%d yourdocument.ps

Υποθέτωντας πως το ps έγγραφό σας `yourdocumnet.ps` περιέχει τρεις σελίδες, θα έχει σαν αποτέλεσμα την δημιουργία του fax.g3.1 fax.g3.2 fax.g3.3