# 5.2. Ohjelmien ja oikopolkujen lisääminen paneeliin

KDE!ohjelmien lisääminen paneeliin KDE:n paneeli ei ole rajoitettu asennuksen jälkeiseen tilaansa. KDE:n paneeli on suunniteltu laajennettavaksi ja siihen on kaksi tapaa: uusien ohjelmien lisääminen ja oikopolkukuvakkeiden lisääminen.

## 5.2.1. Ohjelmat

Suosikkiohjelmiesi lisäämiseen KDE:n paneeliin tarvitset KDE:n valikkoeditoria. Saat sen käyntiin sovellusten käynnistäjästä valitsemalla Apuohjelmat > Valikkoeditori. Näytölle ilmestyy ikkuna, jossa on tyhjä painike. Sen muuttamiseksi näpäytä hiiren oikealla näppäimellä ja valitse Muuta. Saat toisen ikkunan, jossa voit tehdä muutokset. Tyyppi-alasvetovalikko sisältää joitakin linkkien tyyppejä, joita voit luoda. Valitse Sovellus. Valitse Nimi-kenttä ja syötä siihen kuvaus, joka ilmestyy sovellusten käynnistäjään. Voit syöttää esimerkiksi Netscape Communicator. Näpäytä sitten pientä ja suurta kuvaketta, joiden kautta pääset valitsemaan kuvakkeita sovellukselle. Kommentti-kenttään voit halutessasi lisätä huomautuksen sovelluksesta. Kommentti kannattaa valita esimerkiksi ohjelman tyyppiä tai toimintaa kuvaavaksi, koska se ilmestyy vinkkinä sovellusten käynnistäjään. Netscapelle sopiva olisi esimerkiksi `WWW-selaaja, sähköposti ja uutiset`.

Käynnistä-kielekkeen kautta päästään syöttämään kenttään Suorita sovelluksen tiedostonimi, jossa on oltava täydellinen polku, esimerkiksi `/usr/bin/netscape`. Aseta Työhakemisto: tilanteeseen sopivaksi, kuten `/usr/local/netscape`. Jos sovelluksesi toimii päätteessä eli on komentoriviohjelma, sinun pitää valita Aja päätteessä ja lisätä valinnaiset Päätteen asetukset. Päätteen asetukset ovat komentoriviparametrejä kvt:lle ja näet ne komentamalla

     kvt --help

pääteikkunassa. Kun olet tehnyt kaikki tarvittavat säädöt, valitse Ok ja sen jälkeen Tiedosto > Tallenna päävalikosta. Saat uuden valinnan näkyviin käynnistämällä paneelin uudelleen reitin sovellusten käynnistäjä > Paneeli > Käynnistä uudelleen kautta. Paneelin ilmestyessä uudelleen siinä pitäisi olla sovellusten käynnistäjässä uusi rivi Henkilökohtainen, jossa on äsken luotu valinta. Valikkoeditorin pitäisi käynnistää paneelin uudelleen automaattisesti, joten sen uudelleenkäynnistys erikseen on yleensä tarpeetonta.

## 5.2.2. Pikakuvakkeet

KDE!pikakuvakkeen luonti Vaikka KDE on helppokäyttöisempi kuin keskimääräinen Unixin ikkunamanageri, kaikki kaipaavat tapaa käynnistää sovellus yhdellä klikkauksella. Myöhemmin opit, miten voit tehdä linkkejä ja tiedostoja työpöydälle, mutta sillä on haittapuolensa: joskus kaikki työpöytäsi ovat täynnä ikkunoita etkä pääse käsiksi kuvakkeisiin ilman, että pienennät kaikki ikkunat, jotka peittävät niitä. Tavallisesti käytetyille ohjelmille voit tehdä pikakuvakkeet KDE:n paneeliin ja välttää edellä kuvatun ongelman.

Pikakuvake tehdään KDE:n paneeliin seuraavasti:

1. Näpäytä sovellusten käynnistäjää ja valitse Paneeli > Lisää sovellus.

2. Näet jälleen sovellusten käynnistäjän valikon ylimmän tason. Etsi valikkorakenteesta ohjelma, jolle haluat tehdä pikakuvakkeen ja klikkaa sitä.

KDE:n paneeliin ilmestyy tämän jälkeen uusi kuvake, jota näpäyttämällä ohjelma käynnistyy suoraan. Jos haluat siirtää kuvaketta, klikkaa sitä hiiren oikealla näppäimellä ja valitse Siirrä. Siirrä kuvake haluamaasi paikkaan ja paina hiiren vasenta näppäintä. Jos haluat poistaa kuvakkeen, valitse Poista näpäytettyäsi sitä hiiren oikealla näppäimellä.