# 3.2. Θέλω πίσω τη γραμμή εντολών !

Ηρεμήστε, δεν υπάρχει λόγος ανησυχίας. Το KDE δε σκοπεύει να σας στερήσει την αγαπημένη σας (και πολλές φορές πολύ αποτελεσματική) γραμμή εντολών. Μπορείτε να μετακινήσετε τα αρχεία σας με τη βοήθεια της επιφάνειας εργασίας, αλλά μπορείτε και πάλι να χρησιμοποιήσετε τις εντολές του Unix που έχετε συνηθίσει. Το KDE παρέχει ένα πολύ σοφιστικέ παράθυρο εντολών επονομαζόμενο kvt. Για να το ξεκινήσετε, πηγαίνετε στο application starter > Utilities > Terminal. Αυτό μπορεί να είναι κάτι που θα θέλετε να έχετε στη μπάρα σας! Μερικές φορές, θέλετε να δώσετε μόνο μια εντολή στη γραμμή εντολών. Σε αυτές τις περιπτώσεις, δε χρειάζεται να ανοίξετε τερματικό. Απλά πατήστε `Alt-F2` και θα σας εμφανιστεί μια μικρή γραμμή εντολών στην οποία μπορείτε να δώσετε μόνο μία εντολή τη φορά. Αμέσως μετά, το παράθυρο της γραμμής εντολών θα εξαφανιστεί, αλλά θα θυμάται την εντολή που δώσατε. Οταν καλέσετε ξανά αυτό το παράθυρο (το οποίο το αποκαλούμε "minicli") και πατήσετε το `πάνω (Up)-βελάκι`, μπορείτε να δείτε όλες τις εντολές που δώσατε προηγουμένως. Επίσης, μπορείτε να δώσετε μια URL διεύθυνση στο minicli και αυτό θα ανοίξει ένα kfm παράθυρο με τη δοσμένη διεύθυνση. Μια τελική βοήθεια: για να εμφανίσετε μια σελίδα βοήθειας του Unix (man page), γράψτε man: `εντολή` στο minicli, όπου εντολή θα δώσετε το όνομα της εντολής Unix που σας ενδιαφέρει.