# Kapitel 1. Indledning

Dette spil blev oprindeligt opfundet i Japan i de tidlige 80ere, hvor det vandt en konkurrence om computerspil. "Sokoban" er japansk for "lagerforvalter". Ideen er at du er en lagerforvalter der prøver at skubbe kasser rundt til deres rigtige plads i et lager.

Problemet er at du ikke kan trække kasserne eller gå over dem. Hvis du ikke passer på, vil nogen af kasserne komme til at blokere for dig senere.

Det kan være temmelig svart bare at løse et enkelt niveau, men hvis du vil gøre det endnu sværere, kan du prøve at minimere antallet af træk og/eller skub du bruger for at løse et niveau.

For at gøre spillet sjovere for små børn (under 10 år for eksempel), er der også inkluderet nogle samlinger med nemmere niveauer. De er markerede (let) i niveausamlingens menu. Disse niveauer kan selvfølgelig også være morsomme for voksne, der ikke har lyst til at blive udsat for alt for stor mental anstrengelse.