# 3.5. Työpöydän osat

Työpöydän käynnistyttyä, tutki uutta ympäristöä. Jos olet aikaisemmin käyttänyt Windows 95:ttä tai OS/2 Warp 4:sta, huomaat paljon yhtäläisyyksiä. KDE työpöydän perusosat ovat työpöytä itse, paneeli ja työpalkki.

## 3.5.1. Paneeli

KDE!paneeli Ensimmäistä kertaa käynnistettäessä paneeli on näytön alareunassa. Sen avulla voit käynnistää ohjelmia ja vaihtaa virtuaalityöpöytiä.

K-painike (nuolen muotoinen)

  Tämän painikkeen näpäyttäminen pienentää paneelin. K-painike pysyy näytöllä, jotta voit suurentaa paneelin takaisin normaalikokoon. Tällä ominaisuudella on vaikutusta vain nykyiseen työpöytään. Kaikilla muilla virtuaalityöpöydillä paneelin koko pysyy entisellään. Kun paneeli on pienennetty, sovellusten käynnistäjän ja ikkunalistan painikkeet joko siirtyvät työpalkkiin tai jos se on piilossa, ne pysyvät paneelissa. Saat joka tapauksessa enemmän tilaa työpöydälle, mutta perustoiminnallisuus on silti kätevästi käsillä.

  KDE!sovellusten käynnistäjä

Sovellusten käynnistäjä

  K-painikkeen vieressä oleva K-kuvakkeella varustettu painike on eräs tärkeimmistä koko KDE:n työpöydällä. Sen kautta voit käynnistää kaikki asennetut KDE-sovellukset. Myöhemmin Ohjelmien ja oikopolkujen lisääminen paneeliin voit myös lisätä valikkoon omia ohjelmiasi. Ohjelman käynnistämiseksi, näpäytä painiketta. Näet ensin valikon, jossa on erilaisia kategorioita sekä joitain tärkeimpiä ohjelmia. Aina kun siirrät hiiren valinnan päälle, jossa on nuoli oikealle, aukeaa uusi valikko. Kun löydät ohjelman, jonka haluat käynnistä, näpäytä sitä hiiren vasemmalla näppäimellä.

  KDE!ikkunalista

Ikkunalista

  Sovellusten käynnistäjän vieressä on painike, jonka kuvakkeessa on useita ikkunoita. Sitä näpäyttämällä saat esiin valikon, jossa on kaikki avoimet ikkunat jaoteltuna työpöytien mukaan. Tätä kautta pääset nopeasti siirtymään sovelluksesta toiseen ja samalla vaihtuu työpöytäkin tarvittaessa.

Lopetuspainike

  Lopetus tai uloskirjautumispainike on samassa joukossa myöhemmin esiteltävien virtuaalityöpöytien painikkeiden kanssa. Ikkunalistan painikkeeseen nähden se on oikealla, mutta välissä voi olla muitakin painikkeita. Lopetuspainikkeen kuvake on iso 'X' ja sitä käytetään, kun haluat poistua nykyisestä istunnosta. Jos sovelluksia on auki, voi tapahtua kolme asiaa. Sovellukset, jotka on tehty KDE:lle, pyytävät vahvistusta tiedostojen tallentamiseen. Kun käynnistät KDE:n uudelleen, kaikki KDE-sovellukset aukeavat jälleen ja voit jatkaa työtäsi siitä mihin jäit edellisellä kerralla. Sovellukset, jotka eivät ole tehty KDE:lle, mutta noudattavat X Window Systemin standardeja, pyytävät myös tallentamaan työt. Sovellukset, jotka eivät täysin noudata standardia (kuten Netscape Navigator 4.03) eivät voi kysyä haluatko tallettaa työt. KDE varoittaa näistä ohjelmista ja tarjoaa samalla mahdollisuuden pysäyttää uloskirjautuminen. Yleensä WWW-selaajan sulkemisen yhteydessä ei ole mitään talletettavaa, mutta muut saman tyyppiset ohjelmat voivat sisältää tärkeitäkin tietoja ja ne pitää sulkea erikseen ja tallettaa työt ennen uloskirjautumista.

Lukitse näyttö -painike

  Jos teet töitä koneella, johon muillakin on pääsy, tämä painike voi olla kätevä. Yhdellä klikkauksella näyttö on lukittu ja muut eivät pääse lukemaan postiasi tai sekoittamaan töitäsi. VAROITUS: X Window System voidaan silti sulkea Ctrl-Alt-Backspace-näppäimillä, mutta silloin kaikki tallettamattomat työt KDE:n työpöydällä tuhoutuvat. Jos et estä (X:n konfiguroinnin kautta) yhdistelmien Ctrl-Alt-Enter ja Ctrl-Alt-Backspace toimintaa ja tekstikonsoleille siirtymistä, tämä suojaus ei ole varma!

Työpöytien painikkeet

  Kun käynnistät KDE:n ensimmäisen kerran, huomaat paneelissa keskivaiheilla neljä painiketta, jotka on nimetty "Yksi", "Kaksi", "Kolme" ja "Neljä". Ne edustavat neljää virtuaalityöpöytää. Kokeile näpäyttää jotakin niistä. Ei kannata hätääntyä, vaikka auki olleet ikkunat yhtäkkiä katoavatkin, ne jäivät vain edelliselle työpöydälle, jonne pääset taas näpäyttämällä oikean työpöydän painiketta. Virtuaalityöpöydät on eräs KDE:n ja X Window Systemin tehokkaimmista piirteistä. Kun olet ehkä tottunut käyttäessäsi Windowsia tai OS/2:sta, voit nyt ryhmitellä ikkunasi eri työpöydille esimerkiksi työtehtävien mukaan. Voit ajatella työpöytiä erilaisina työympäristöinä, yhdessä hoidan sähköpostin, toisessa ohjelmointityön, kolmannessa dokumentoinnin jne.

Kuvakepalkki

  Jotkut ihmiset ovat niin laiskoja, että valikoissa seikkailu ei innosta. Sen takia paneeliin voidaan sijoittaa lisää painikkeita usein tarvituille ohjelmille, alivalikoille tai tiedostoille. Tarkemmat tiedot miten paneeliin lisätään kuvakkeita esitetään myöhemmin Ohjelmien ja oikopolkujen lisääminen paneeliin.

Kello ja päiväys

  KDE:n paneelin oikeassa reunassa on kellonaika ja päiväys.

Työpalkki

  Siirrä hiiresi näytön yläreunaan. Siellä on painikkeet kaikille avoimille ikkunoille. Voit näpäyttää sen ikkunan kuvaketta, johon haluat siirtyä. Tämä on vaihtoehto paneelin ikkunalistalle.

## 3.5.2. Ikkunoiden käsittely

KDE!ikkunoiden käsittely Kun KDE käynnistyy, ensimmäinen avoin ikkuna sisältää kotihakemistosi. Käsittelemme ikkunan sisältöä myöhemmin. Nyt keskitymme ikkunan rakenteeseen.

Toimintopainike

  Kunkin ikkunan vasemmassa ylänurkassa on toimintopainike. Kun näpäytät sitä, aukeaa valikko, jossa on valintoja ikkunan käsittelyyn. Suurenna laajentaa ikkunan suurimpaan mahdolliseen kokoon. Huomaa, että KDE käyttää koko virtuaalityöpöydän aluetta, joka tarkoittaa sitä, että ikkuna voi olla suurempi kuin näyttö. Kuvakkeeksi piilottaa ikkunan. Vilkaise työpalkkia. Huomaat, että ikkunan nimi on saanut sulut ympärilleen. Saat ikkunan palaamaan työpöydälle näpäyttämällä sen painiketta työpalkissa. Siirrä antaa sinun siirtää ikkunaa hiirellä tai nuolinäppäimillä. Näpäytä hiirellä, kun ikkuna on oikeassa paikassa. Muuta kokoa antaa pienentää tai suurentaa ikkunan kokoa. Säädä koko hiirellä tai nuolinäppäimillä sopivaksi ja näpäytä hiirellä tai Enter-näppäimellä, kun koko on sopiva. Naulaa kiinnittää ikkunan työpöydälle. Aina, kun vaihdat työpöytää, naulattu ikkuna seuraa. Naulatun ikkunan toimintovalikossa on valinta Poista naulaus. Tämä on hyödyllinen ominaisuus, jos haluat esimerkiksi jatkuvasti seurata verkon toimintaa komennolla "tail -f <lokitiedosto>". Työpöydälle... antaa siirtää ikkunan toiselle työpöydälle. Alivalikosta voit valita työpöydän, jonne haluat siirtää ikkunan. Sen jälkeen ikkuna katoaa heti. Jos haluat nähdä ikkunasi jälleen, näpäytä sen painiketta työpalkissa tai sopivaa työpöydän painiketta KDE:n paneelissa. Sulje sulkee ikkunan. Joskus sovellus pyytää vahvistusta tiedostojen tallennukseen, mutta aina (esim. vanhat X11-sovellukset) tämä ei toimi. Onkin parasta sulkea sovellukset niiden omilla keinoilla ja käyttää toimintopainiketta vain viimeisenä hätävarana.

Naulauspainike

  Tämän painikkeen kuvake näyttää naulalta. Se tekee saman toiminnon kuin naulaus Toimintopainikkeessa, mutta on nopeammin käsillä.

Otsikkopalkki

  Otsikkopalkissa on ikkunan nimi ja sitä kaksoisnäpäyttämällä saadaan ikkuna suurennettua. Vasemmalla hiiren näppäimellä saadaan toimintovalikko esiin, jonka kautta ikkuna voidaan suurentaa, pienentää, siirtää, muuttaa kokoa, naulata, siirtää toiselle työpöydälle tai sulkea..

Pienennä, suurenna ja sulje painikkeet

  Otsikkopalkin oikealla puolella on kolme painiketta, joita myös voidaan käyttää pienentämään, suurentamaan tai sulkemaan ikkuna nopeammin kuin toimintovalikon kautta.

Ikkunaa voidaan liikutella viemällä hiiren kursori otsikkopalkille ja pitämällä hiiren vasen näppäin pohjassa. Ikkuna seuraa hiirtä, kunnes hiiren näppäin vapautetaan ja ikkuna jää uuteen paikkaansa. Ikkunan kokoa voidaan muuttaa viemällä hiiren kursori sen reunan päälle, jota halutaan siirtää. Kun kursori on reunan päällä, se muuttuu palkiksi ja nuoleksi. Koko muuttuu, kun hiiren vasenta näppäintä pidetään pohjassa ja hiirtä liikuttamalla saadaan koko säädettyä sopivaksi. Hiiren painikkeen vapauttaminen lopettaa koon muuttamisen. Ikkunan nurkissa on alue, josta koko muuttuu sekä pysty että sivusuunnassa, kun reunojen keskiosasta koko muuttuu vain yhteen suuntaan.

KDE-ohjelmien valikon käyttö on helppoa hiiren klikkailua. Mutta valikosta löytyy yllätyksiä. Huomaa kuvioitu ohut pystypalkki aivan valikon vasemmassa reunassa. Paina sen kohdalla hiiren oikeaa näppäintä ja ilmestyvästä valikosta voit valita valikon paikan. Voit myös raahata valikon haluamaasi paikkaan kuvioidusta palkista hiiren vasenta näppäintä käyttäen.

Valikkopalkin alla on usein työkalupalkki, jossa on kuvakkeita. Hiiren liikkuessa niiden päällä, aktiivi painike korostuu. Tämäkin palkki voidaan siirtää ylä- tai alareunaan, molemmille sivuille tai antaa sen "kellua".

## 3.5.3. Avun saanti

Ohjeet ovat saatavilla lähes kaikissa tilanteissa. Työpöydällä hiiren oikea näppäin avaa valikon, josta löytyy kohta Työpöydän ohje. KDE:n paneelissa sovellusten käynnistäjästä löytyy kohta KDE:n ohje. Kaikissa KDE-ohjelmissa on Ohje-valikko. Ohjeet ovat HTML-formaatissa, joten ohjeiden luku on yhtä helppoa kuin WWW- selailu!