# Luku 2. Esittely KDE!esittely

"640kB pitäisi riittää kaikille" (Suuren ohjelmistotalon toimitusjohtaja 80-luvun alussa.)

Unixin kehityksen alusta lähtien sitä on vaivannut yksi suuri ongelma: kernelit olivat kyllä vakaita ja ohjelmat hyviä sekä tehokkaita. Valitettavasti vain harvat ihmiset osasivat käyttää Unixia, koska se oli tehty pääasiassa järjestelmää pitkään tutkineille opiskelijoille ja ammattilaisille. Esimerkiksi vakiotapa lukea USENET-uutisia oli

     find /var/spool/news -name '[0-9]*' -exec cat {} \;|more

Tämä ongelma on jo ratkaistu. Uutisten lukuun on useita hyviä ohjelmia, kuten tin ja knews, joissa on helppokäyttöinen graafinen käyttöliittymä (GUI). Valitettavasti Unixin graafisista käyttöliittymistä puuttuu yhtenäinen ulkonäkö ja tuntuma. Kaupalliset ohjelmakirjastot, kuten Motif lupasivat ratkaisua tähän, mutta ne ovat edelleen aivan liian kalliita ja hitaita.

Ohjelmien konfigurointi oli myös usein vaikeaa. Vaikka ohjelman kääntäminen onnistuu usein käskyillä:

     ./configure && make && make install

vain harvoja ohjelmia voidaan konfiguroida valikoiden ja skriptien avulla. Useimmiten joudut itse muokkaamaan konfigurointitiedostoja. Usein käy niin, että piste väärässä paikassa tekee koko tiedoston kelvottomaksi ja joudut aloittamaan konfiguroinnin alusta. Aina, kun haluat muuttaa asetuksia, koko sotku on taas edessä.

Kaikki tämä vaikuttaa siihen, että Linux ja muut Unixit eivät tavoita suurempaa käyttäjäkuntaa. Samaan aikaan useat ihmiset ovat tyytymättömiä nykyisiin käyttöjärjestelmiinsä, pääasiassa epävakauteen ja hitauteen. Toiset taas eivät haluaisi ostaa uutta konetta aina kun tarpeellisesta ohjelmasta tulee uusia versioita, koska se vaatii lisää muistia ja levytilaa. Usein uuden version ominaisuuksia tarvitsevat vain harvat ihmiset.

KDE on erilainen. Vaikka tavoitteemme ei ole korvata Unixin vakiokomentotulkkia, teemme ohjelmaa, joka tekee Unixin käytöstä helpompaa. Haluamme myös innostaa lisää käyttäjiä siirtymään Unixiin. Yksinkertaisista tehtävistä tulee helppoja ja monimutkaiset ovat silti mahdollisia. KDE:n käyttöliittymä on myös yhtenäinen, nykyisin tarvittavien useiden sijaan.

# 2.1. Mitä KDE voi tarjota sinulle

Me suunnittelimme KDE:n lähinnä uusille Unixin käyttäjille ja niille, jotka haluavat välttää pitkän oppimisvaiheen uusien komentojen ja tekniikoiden parissa. Tarjoamme kuitenkin myös jotain kokeneille Unixin käyttäjille.

- Unix on sinulle outo. Älä edes yritä käyttää mitään muuta, koska teimme tämän ohjelmiston juuri kaltaisillesi. `:- )` Tarjoamme sinulle:

  - Hyvältä näyttävän ja helppokäyttöisen ikkunointijärjestelmän

  - Tehokkaan ja helppokäyttöisen tiedostojen hallinnan

  - Yksinkertaisen ja keskitetyn konfiguroinnin

  - Käytönaikaiset ohjeet, jotka tukevat sinua kaikissa tilanteissa

- Olet jo kokenut Unixin käyttäjä. Kokeneena Unixin käyttäjänä osaat arvostaa KDE:n tarjoamia uusia ominaisuuksia:

  - Hyvä, kätevä ja nopea ikkunamanageri

  - Yhtenäinen käyttöliittymä sovelluksillesi. Sinun ei enää tarvitse arvata tekeekö oikea vai vasen hiiren näppäin, mitä haluat.

  - Pienikokoinen pääte-emulaattori, joka ei syö kaikkea muistia, kun avaat useita ikkunoita samanaikaisesti.

  - Tyylikäs työpöytä, joka saa ystäväsi kateelliseksi