# 7.2. PAP με το Kppp

Υπάρχουν δύο διαφορετικοί τρόποι να χρησιμοποιήσετε το PAP:

## 7.2.1. Εξακρίβωση της πλευράς του πελάτη (Client side authentication)

Η παραλαγη αυτή χρησιμοποιείται από πολλούς εμπορικούς ISPs. Βασικά, σημαίνει πως ο διακομιστής PPP του ISP θα πρέπει να εξακριβώσει την ταυτότητά σας (ή του Η/Υ σας). Η ταυτότητα του διακομιστή PPP δεν εξακριβώνεται από εσάς, αλλά τυπικά αυτό δεν είναι αναγκαίο, μια που ξέρετε με ποιόν Η/Υ είσαστε συνδεδεμένοι (γιατί η σύνδεση εδραιώθηκε από εσάς). Αρα, αυτό δεν αποτελεί μεγάλο θέμα ασφάλειας. Το kPPP υποστηρίζει άμεσα αυτήν την παραλλαγή. Κοιτάξτε παρακάτω για οδηγίες χρήσης της παραλλαγής αυτής.

Αν ο ISP σας, απλά σας δίνει ένα όνομα και ένα password και σας λέει να χρησιμοποιήσετε εξακρίβωση τύπου PAP, πρέπει να χρησιμοποιήσετε αυτήν την παραλλαγή.

## 7.2.2. Αμφίδρομη Εξακρίβωση (Two way authentication)

Ιδια με παραπάνω, αλλά ο Η/Υ σας απαιτεί από τον διακομιστή PPP του ISP να δώσει και αυτός τα στοιχεία του προς εξακρίβωση. Για να εδραιωθεί μια σύνδεση, θα πρέπει να διαλέξετε ως μέθοδο εξακρίβωσης την Script based, και όχι PAP, και θα πρέπει χειροκίνητα να διορθώσετε το `/etc/ppp/pap-secrets`. Παρόλο που το kppp δεν παρέχει ενσωματωμένη υποστήριξη αυτής της παραλλαγής -- είναι εύκολο να εδραιωθεί μέσω του kppp σύνδεση με βάση την παραλλαγή αυτή. Οι λεπτομέρειες περιγράφονται στο προηγούμενο Τμήμα 'Χρήση του PAP και CHAP με το kppp'.

## 7.2.3. Προετοιμάζοντας το Kppp για PAP

1. Βεβαιωθείτε πως το `/etc/ppp/options` (και το `˜/.ppprc` αν έχετε ένα τέτοιο αρχείο) δεν περιέχει κανένα από τα παρακάτω ορίσματα:

   - +pap

   - -pap

   - papcrypt

   - +chap

   - +ua

   - remotename

   Είναι αρκετά απίθανο να έχετε ήδη εκεί κάποιο από αυτά τα ορίσματα, αλλα ελέγξτε το καλού-κακού για σιγουριά.

2. Εκκινήστε το kPPP

3. Πατήστε στο Setup

4. Επιλέξτε τον λογαριασμό για τον οποίο θέλετε να χρησιμοποιήσετε PAP και πατήστε στοEdit

5. Πατήστε στο πινακίδιο Dial tab.

6. Επιλέξτε PAP στο checkbox Authentication

7. Αν δεν θέλετε να επαναπληκτρολογήσετε το password κάθε φορά που κάνετε κλήση, επιλέξτε το Store password. Αυτό θα αποθηκεύσει το password. Βεβαιωθείτε πως κανείς, παρά μόνον εσείς, δεν έχει πρόσβαση στον λογαριασμό σας, αλλιώς το άτομο αυτό θα έχει πρόσβαση και στο password.

8. Αυτό ήταν. Κλείστε το διάλογο, πληκτρολογείστε το username και το password με το οποίο σας προμήθευσε ο ISP σας, και τηλεφωνήστε.