# Luku 6. KDE:n muokkaaminen: KDE:n Ohjauskeskus

KDE!ohjauskeskus

KDE:n Ohjauskeskuksen kautta voit muokata mm. työpöydän asetuksia. Se käynnistyy sovellusten käynnistäjästä valitsemalla KDE:n Ohjauskeskus. Käynnistymisen jälkeen se näyttää joitakin järjestelmän perustietoja.

# 6.1. Työpöytä

Kun KDE käynnistyy ensimmäistä kertaa oletusasetuksin, et todennäköisesti pidä kaikista työpöydän asetuksista. Näiden asetusten laajennetun listan näet näpäyttämällä Työpöydän kohdalla plusmerkkiä valintalistassa.

## 6.1.1. Tausta

Työpöydän tausta on yleensä ensimmäisiä asetuksia, joita halutaan muuttaa. Taustoja on kahta tyyppiä: värit ja taustakuvat. Voit valita kullekin työpöydälle erikseen taustavärin tai kuvan valitsemalla sen ensin Työpöytä-ikkunassa.

Tarkastellaan ensin Värit-ikkunaa. Näet nykyisen värin monitorin kuvassa. Värit-ikkunassa on kaksi valintaa: Yksi väri ja Kaksi väriä. Jos valitset yhden värin, taustavärinä on vain yksi väri. Kahta väriä käytettäessä voit käyttää kahta värivalintapainiketta ja lisäasetuksia. Valintojen vaikutukset näkyvät koko ajan monitorin kuvassa. Asetukset-painikkeen kautta pääset valitsemaan sekoitetaanko värit ylhäältä alas vai oikealta vasemmalle tai käytetäänkö kuviota.

Jos haluat käyttää taustakuvaa, on oikealla sen valintaikkuna. Kuvatiedostojen valinta on alasvetovalikko. KDE:n mukana tulee joitakin kuvia, mutta voit myös käyttää Selaa... -painiketta, jonka kautta pääset valitsemaan mitä tahansa sopivia kuvatiedostoja. Kuvatiedoston valinnan jälkeen pitää valita miten käsitellään kuvia, jotka eivät sovi näytölle täydellisesti (näin käy lähes aina). Jos kuva on liian pieni, Monistettu on hyvä valinta ja oletus. Silloin kuva monistuu riittävän monta kertaa täyttääkseen koko näytön. Keskitetty sijoittaa kuvan näytön keskelle. Loput näytöstä piirretään aikaisemmin valitulla värillä (varmista, että se on Yksi väri). Viimeinen vaihtoehto, Venytetty, venyttää kuvaa niin, että se täyttää koko työpöydän.

## 6.1.2. Värit

Jos taustan muuttaminen ei riittänyt KDE:n ulkonäön muuttamiseen sopivaksi, tämän kohdan kautta pitäisi löytyä riittävästi asetuksia. Väriteemoista voit valita väriasetusten kokoelmia. Yksittäisten käyttöliittymän elementtien värien muuttaminen tarjoaa hienosäätömahdollisuuden, jos jokin valmiista väriteemoista ei ole aivan sopiva. Työkalun väri -ikkunassa on alasvetovalikko, josta voit valita elementin, jonka väri haluat muuttaa. Jos et tiedä elementtien nimiä, voit myös näpäyttää niitä esimerkki-ikkunassa. Kun lopulta olet löytänyt sopivat asetukset, näpäytä painiketta Tallenna muutokset. Voit myös säätää teeman kontrastia. Se on erityisen kätevä, jos käytät kannettavaa tietokonetta ja ympäristön valaistus tekee näytön näkemisen vaikeaksi.

## 6.1.3. Ruudunsäästäjä

Useissa vanhemmissa monitoreissa on paha ominaisuus muistaa liian pitkään näytöllä ollut kuva. Jonkin suositun ohjelman vakioteksti voi olla niin syöpynyt näytölle, että se näkyy aina. Uusissa monitoreissa tätä vaaraa ei juuri ole ja graafisessa käyttöliittymässä on hyvin vähän koko ajan samassa paikassa olevia elementtejä. Silti kuvan syöpymistä kannattaa varoa käyttämällä ruudunsäästäjiä.

Näpäytä vasemmalla kohtaa Ruudunsäästäjät. Oikealle ilmestyy ruudunsäästäjien asetukset, kuten viive. Voit myös suojata salasanalla työasemasi siten, että ruudunsäästäjän pysäyttäminen vaatii salasanan. Jos käytät salasanaa, varmista, että ruudunsäästäjän odotusaika ei ole liian lyhyt! On hyvin ärsyttävää kirjoittaa salasana toistamiseen minuutin välein, kun ruudunsäästäjä on käynnistynyt ajatellessasi toista projektia. Prioriteetin liukusäätimellä voit säätää kuinka paljon CPU-aikaa ruudunsäästäjä saa käyttää. Jos tapanasi on kääntää suuria ohjelmia taustalla tai käytät konettasi palvelimena, on parasta säätää tämä Matalaksi.

Näpäytä seuraavaksi näytönsäästäjälistaa ja valitse niistä mieleisesi. Näen sen pienoiskoossa monitorin kuvassa, mutta saat sen myös täysruutuun Kokeile-painikkeella. Useilla ruudunsäästäjillä on lisäasetuksia, joihin pääsee Asetukset-painikkeella.

## 6.1.4. Tyyli

Voit vaihtaa KDE:n kontrollien yleisilmettä, jos pidät työpöydästä, joka muistuttaa enemmän Windows 95:ttä. Samalla voit myös vaihtaa oletuskirjasinta. Jos näytön koko ja käytetty resoluutio ovat epätavallisessa suhteessa toisiinsa, kirjasimen koon suurentaminen tai pienentäminen voi olla tarpeen.

## 6.1.5. Otsikkorivi

Asennuksen jälkeen KDE:n ikkunoissa on ikkunatoimintovalikon painike, naulauspainike, itse otsikkopalkki, pienennys-, suurennus- ja sulkemispainike Jos et halua kaikkia näitä painikkeita tai haluat vaihtaa niiden paikkoja, voit tehdä sen tätä kautta. Painikkeet.. Voit valita haluatko painikkeen otsikkopalkin vasemmalla tai oikealla reunalla. Pois tarkoittaa, että kyseistä painiketta ei näy lainkaan. Varoitus: Jos et tiedä vaihtoehtoisia menetelmiä ikkunoiden käsittelyyn näppäimistöoikopolut, voit joutua vakaviin ongelmiin, jos poistat painikkeita!

## 6.1.6. Ominaisuudet

Ikkunan liikutus

  Voit muuttaa miltä ikkuna näyttää sitä liikutettaessa. Läpinäkyvä on nopeampi tapa ja silloin ikkunasta piirretään vain ääriviivat. Läpikuultava tarkoittaa, että ikkuna piirretään kokonaisuudessaan, kun sitä liikutetaan.

Ikkunan koonmuutoksessa

  voidaan myös valita läpikuultava sekä animoinnin nopeus.

Sijoitustyyli

  vaikuttaa uusien ikkunoiden paikkaan. Tässä on alasvetovalikossa useita vaihtoehtoja ja niitä on paras itse kokeilla on mieltymyksen löytämiseksi. Esimerkiksi vuorovaikutteinen tarkoittaa, että uusi ikkuna ei "kiinnity" ennen kuin käyttäjä määrää sen paikan ja näpäyttää hiirellä.

Kohdistustapa

  Useasti on kätevää, että ikkuna aktivoituu ilman, että sitä klikataan. Jos pidät tästä tyylistä, valitse Kohdistus seuraa hiirtä ja säädä viiveaika, jonka jälkeen ikkuna aktivoituu, kun hiiri on siirtynyt sen päälle.

Suurennustyyli

  Haluat ehkä, että ikkunasi suurenevat vain pystysuunnassa. Myöhemmin Näppäimistöoikopolut esitellään miten sama vaikutus saadaan aikaan hiirellä ja näppäimistöllä.