# 3.3. Modem

Εντολές του Modem (Modem commands)

  Αυτό θα εμφανίσει ένα παράθυρο διαλόγου στο θα πρέπει να συμπληρώσετε με κατάλληλες εντολές modem για το συγκεκριμένο τύπο του modem σας. Αν έχετε ένα Hayes συμβατό modem πιθανά δε θα χρειαστεί να αλλάξετε τίποτα από τα προκαθορισμένα. Σας παροτρύνω, παρόλαυτά, να διαβάσετε τις εντολές του Hayes στο Παράρτημα (Appendix) αυτής της τεκμηρίωσης. Οι πληροφορίες που παρέχονται εκεί θα φανούν χρήσιμες και στην περίπτωση που αντιμετωπίσετε κάποιο πρόβλημα στην εγκατάσταση μιας σταθερής σύνδεσης με τα modems του ISP σας.

Αναγνώριση Modem (Query Modem)

  Αν πατήσετε το κουμπί Query Modem, το kppp θα ζητήσει από το modem σας να αναγνωρίσει τον εαυτό του. Αν επιτύχει, θα εμφανιστεί η απάντηση του modem σας σε ένα παράθυρο διαλόγου. Αυτό μπορεί να αποτελεί ή όχι κάποια πληροφορία ανάλογα με τον τύπο του modem που έχετε.

Τερματικό (Terminal)

  Πατώντας το κουμπί `Terminal` θα εμφανιστεί ένα μικρό τερματικό. Μπορείτε να το χρησιμοποιήσετε για να ελέγξετε το modem σας και να πειραματιστείτε με το πρωτόκολλο διαπραγμάτευσης (negotiation protocol) ώστε να ξεκινήσετε μια σύνδεση ppp με τον ISP σας. Δε χρειάζεστε πια ένα πρόγραμμα τερματικού όπως το minicom ή το seyon.