# 4.3. Χρησιμοποιώντας Εικονικές Επιφάνειες Εργασίας (Virtual Desktops)

Λοιπόν, τι ήταν αυτό το "sticky" πράγμα;

Μπορεί να συμβεί να έχετε ανοιχτά περισσότερα παράθυρα από το χώρο της επιφάνειας εργασίας. Σε αυτή την περίπτωση, έχετε τρεις δυνατότητες:

1. Αφήστε όλα τα παράθυρα ανοιχτά (cluttered desktop)

2. Ελαχιστοποιήστε τα παράθυρα που δε χρειάζεστε για την ώρα και χρησιμοποιήστε τη μπάρα εργασίας ή το `Alt-Tab` για να μεταφέρεστε στο κάθε παράθυρο (ακόμη μπερδεύει και χρειάζεται πολύ δουλειά !)

3. Τι συνιστούμε: Κάντε αυτό που κάνει και ένα πραγματικό λειτουργικό σύστημα αν δεν υπάρχει φυσική μνήμη: Χρησιμοποιήστε εικονική μνήμη (virtual memory), σε αυτή την περίπτωση ιδεατά περιβάλλοντα εργασίας.

Ο τρίτος τρόπος 3 είναι και αυτός που προτείνουμε να ακολουθήσετε! Το KDE μπορεί να χειρίζεται αρκετά διαφορετικά περιβάλλοντα εργασίας, το καθένα με τα δικά του παράθυρα. Η προκαθορισμένη ρύθμιση παρέχει τέσσερα περιβάλλοντα εργασίας. Μπορείτε να μετακινηθείτε μεταξύ των ιδεατών περιβαλλόντων εργασίας πατώντας απλά σε ένα από τα κουμπιά της μπάρας στην επιφάνεια εργασίας. Επίσης, αν πατήσετε `Ctrl-F1...F8` θα βρεθείτε απευθείας στην αντίστοιχη επιφάνεια εργασίας, ή με `Ctrl-Tab` θα μετακινηθείτε κυκλικά σε όλες τις επιφάνειες εργασίας. Τέλος, αν μετακινήσετε το ποντίκι σας στη μία άκρη της οθόνης και το κρατήσετε για λίγο, το KDE θα μεταφερθεί στην επιφάνεια εργασίας που βρίσκεται στην κατεύθυνση που δείξατε με το ποντίκι. Οι ιδεατές επιφάνειες εργασίας είναι πολύ ωραίες. Αλλά μερικές φορές θέλετε ένα παράθυρο να εμφανίζεται σε κάθε περιβάλλον εργασίας. Αυτό μπορεί να είναι για παράδειγμα ένα μικρό παράθυρο συζήτησης ή ένα ρολόι ή οτιδήποτε άλλο. Σε αυτή την περίπτωση μπορείτε να χρησιμοποιήσετε τη μέθοδο του κουμπιού επικόλλησης που συζητήθηκε παραπάνω με την οποία θα "καρφιτσώσετε" το παράθυρο στο παρασκήνιο έτσι ώστε να εμφανίζεται σε κάθε ιδεατό παράθυρο. Το κουμπί επικόλλησης μπορεί να χρησιμοποιηθεί επίσης για να μεταφέρει ένα παράθυρο από ένα ιδεατό χώρο εργασίας σε έναν άλλο. Πατήστε την καρφίτσα πάνω στο παράθυρο, μεταφερθείτε σε μια διαφορετική επιφάνεια εργασίας, και αφήστε την καρφίτσα πατώντας τη ξανά. Είναι πάντως ευκολότερο να χρησιμοποιήσετε το μενού περιεχομένου του αντίστοιχου κουμπιού παραθύρου στη μπάρα εργασίας (το αντικείμενο του μενού "Στη τρέχουσα επιφάνεια εργασίας") ή την επιλογή "Send to" του μενού των λειτουργιών του παραθύρου.