# 3.3. Εκτύπωση

Το KEdit υποστηρίζει εκτυπώσεις. Μπορείτε να τυπώσετε είτε ολόκληρο το κείμενο που διορθώνετε, είτε μια επιλογή από αυτό, κατευθείαν στον προκαθορισμένο σας εκτυπωτή. Εναλλακτικά, μπορειτε να προσδιορίσετε την εντολή εκτύπωσης της αρεσκείας σας. Υπάρχει πλήθος υπέροχων εκτυπωτικών εφαρμογών στον κόσμο του Unix. Λίγο νόημα θα είχε η προσπάθεια επαναυλοποίησής τους. Αφήστε με να σας αναφέρω δύο συγκεκριμένες εκτυπωτικές εφαρμογές.

GNU enscript.

  Ο Markku Rossi έγραψε μια πανίσχυρη μετεμψύχωση της εφαρμογής enscript της Adobe, για μετατροπή ascii σε postscript. Η αγαπημένη μου χρήση είναι enscript -2rG text.txt, αλλά το enscript της GNU έχει πολύ περισσότερες δυνατότητες από αυτό. Βεβαιωθείτε πώς έχετε την πιο πρόσφατη έκδοση του http://www.hut.fi/~mtr/genscript/, ή κάποιου GNU mirror.

a2ps

  Οι Akim Demaille και Miguel Santana έχουν γράψει μια δυνατή εφαρμογή μετατροπής ascii σε Postscript που θα μορφοποιήσει την έξοδό σας, ανάλογα με τον τύπο του εγγράφου. Είτε θελήσετε να τυπώσετε κώδικα C++ ή ένα μικρό ηλεκτρονικό μήνυμα, τα προκαθορισμένα στυλ. είναι πολύ καλά. Πάρτε το από το : http://www-inf.enst.fr/~demaille/a2ps.html

Οι δύο παραπάνω εφαρμογές είναι απολύτως αναγκαίες. Αν δεν τις έχετε, πάρτε τiς και εξοικειωθείτε με την χρήση τους. Η εκμάθησή τους δεν αποτελεί πλεον πρόβλημα, χάρη στον υπέροχο αναγνώστη αρχείων html/texinfo/man, το `kdehelp`. Οι εφαρμογές αυτές είναι οι φίλοι σας, όταν μιλάμε για εκτυπώσεις στον κόσμο του UNIX. Εξαιτίας των δυνατοτήτων τους και των πολλών επιλογών που παρέχουν, όταν μάθετε να τις χρησιμοποιήτε κατάλληλα, θσ τις επιθυμείτε πάντα, σε περίπτωση που λείψουν, ακόμα και στα Windows95.

Βεβαιωθείτε πως το σύστημά σας είναι ρυθμισμένο για εκτυπώσεις κειμένων PostScript. Αν δεν έχετε έναν εκτυπωτή με εγγενή υποστήριξη PostScript (native PostScript) (και ποιός έχει άλλωστε ;) κατεβάστε το ghostscript/ghostview έκδοσης 4.03 ή νεότερης από το http://www.cs.wisc.edu/%7Eghost/. Σημειώστε, πως τώρα πια, μαζί με το πακέτο ghostview/ghostscript, έρχονται και μερικές εμπορικές γραμματοσειρές ps Αυτές οι γραμματοσειρές είναι απαραίτητες για ποιοτικές εκτυπώσεις Postscript κειμένων σε μη-postscript εκτυπωτή. Αν είσασταν απογοητευμένος από τα αποτελέσματα που παίρνατε μέχρι τώρα από το ghostscript στον εκτυπωτή σας - πάρτε τις νέες γραμματοσειρές, αυτές θα σας δώσουν τα καλύτερα δυνατά αποτελέσματα.