# 3.3. Konfigurointitiedostoihin vaadittavat muutokset

Kun olet asentanut KDE-ohjelmat kohdehakemistoihin, pitää koneen käynnistystiedostoihin tehdä joitakin muutoksia.

Seuraava on testattu SuSE Linux 5.0:ssa, mutta samat säädöt pitäisi toimia muissakin yleisissä Unixeissa. Tee aina varmuuskopiot konfigurointitiedostoistasi ennen muutosten tekemistä! Lisää seuraavat rivit tiedoston /etc/profile loppuun:

     export PATH=$PATH:/opt/kde/bin
     export KDEDIR=/opt/kde

Muokkaa seuraavaksi .xinitrc-tiedostoa kotihakemistossasi. Etsi riviä, joka käynnistää ikkunamanagerisi ja korvaa se rivillä `startkde`. Jos kotihakemistossasi ei ole sen nimistä tiedostoa (`ls -a` näyttää pistealkuiset tiedostot), riittää kun lisäät sinne pelkän `startkde`-rivin.