# 4.2. Περιγραφή

Η εντολή αυτή ψάχνει για πληροφορία γύρω από τους hosts του Διαδικτύου και τα ονόματα τω περιοχών τους (domain names). Παίρνει την πληροφορία από ένα σύνολο διασυνδεδεμένων διακομιστών, διάσπαρτα στον κόσμο. Αυτό το σύνολο των διασυνδεδεμένων διακομιστών καλούνται Domain Name Servers (DNS). Η πληροφορία αποθηκεύεται σε μορφή resource records που ανήκουν σε ιεραρχικά δομημένες ζώνες zones.

Η προκαθορισμένη συμπεριφορά της εντολής είναι, απλώς, η μετατροπή μεταξύ των ονομάτων των host και των διευθύνσεων του Διαδικτύου. Παρόλαυτά, με τις επιλογές Search for, μπορεί να χρησιμοποιηθεί για να βρεί όλην την πληροφορία για domain names που συντηρούνται από το σύστημα του domain nameserver. Η πληροφορία που εμφανίζεται, αποτελείται από διάφορα πεδία των σχετιζόμενων πεδίων που ανακτήθηκαν.

Το πεδίο του host μπορεί να είναι είτε όνομα host (domain names) είτε διεύθυνση Διαδικτύου.

Μια αριθμητική διεύθυνση Διαδικτύου αποτελείται από τέσσερις δεκαδικούς αριθμούς χωριζόμενους από τελείες, π.χ. `192.16.199.1`, που απεικονίζουν τα τέσσερα bytes της 32-bit διεύθυνσης. Η προκαθορισμένη ενέργεια είναι να αναζητήσει το σχετιζόμενο όνομα host.

Ένα όνομα host ή domain αποτελείται από επι μέρους συστατικά - ετικέτες (labels) που χωρίζονται με τελείες, π.χ. `nikhefh.nikhef.nl`. Η προκαθορισμένη ενέργεια είναι να ψάξει ολόκληρη την διεύθυνση Διαδικτύου.

Για απλά ονόματα που δεν ακολουθούνται από τελείες, η τοπική περιοχή (local domain) αυτόματα προσκολλάται στο τέλος του ονόματος. Για αυτό, ένας χρήστης στην περιοχή `nikhef.nl` μπορεί να δώσει `nikhapo`, και ουσιαστικά θα ελεγχθεί το `nikhapo.nikhef.nl`. Σε όλες τις άλλες περιπτώσεις, το όνομα δοκιμάζεται απαράλλαχτο. Απλά ονόματα ακολουθούμενα από τελεία αντιμετωπίζονται ως domain specifications πρωταρχικού επιπέδου(top level) στην ιεράρχηση, π.χ. `nl.`

Για μια πιο ακριβή περιγραφή της συμπεριφοράς της εντολής αυτής, παρακαλούμε δείτε την σελίδα βοηθείας του υποκείμενου προγράμματος `host(1)` ή `nslookup(8)`.