# Kapitel 1. Indledning

Spillet Shisen-Sho minder om Mahjong og bruger de samme brikker. Opgaven er at fjerne alle brikkerne fra spillefeltet. To ens brikker kan fjernes når de kan forbindes med maksimalt tre med hinanden forbundne linier. Linierne kan være vandrette eller lodrette men ikke diagonale.

Man behøver ikke selv at tegne linierne, det sørger spillet for. Man markerer simpelthen passende brikker. Hvis de kan forbindes med maksimalt tre linier, vil forbindingslinierne blive tegnet, og brikkerne blive fjernet.

Linierne må gerne gå udenom spillekanten. Hvis man ikke kan komme videre kan man bede om et `Vink` for at finde to passende brikker.

Spillet er forbi, når der ikke er flere brikker der kan fjernes og der er nogle brikker tilovers på brættet. (Dette bør ikke ske hvis indstillingen "Tillad ikke uløselige spil" er valgt, idet der så vil være mindst én måde at komme gennem spillet på. Man kan naturligvis alligevel vælge en vej der fører til at man ikke kan løse spillet.

Hvis funktionerne "Er spillet løsbart", "Få vink" eller "Fortryd" bliver brugt, kan man ikke komme på topscoringslisten.