# Κεφάλαιο 2. Μια εποπτική εικόνα του KDE

Το τμήμα αυτό είναι για χρήστες που προτιμούν να μάθουν εξερευνώντας και θέλουν μόνο να προσανατολιστούν γρήγορα για να ξεκινήσουν. Τα ακόλουθα τμήματα παρέχουν μια πιο εμπεριστατωμένη εισαγωγή στο περιβάλλον, με βοηθητικές υποδείξεις και συντoμεύσεις (shortcuts). Αν είστε ανυπόμονος να αρχίσετε, παραλείψτε αυτό το τμήμα, παίξτε για λίγο, και επιστρέψτε μετά πάλι χρησιμοποιώντας τα υπόλοιπα τμήματα αυτού του οδηγού κατάλληλα. Σημείωση : Το KDE παρέχει ένα υψηλά τροποποιήσιμο περιβάλλον εργασίας. Αυτή η επισκόπηση υποθέτει πως χρησιμοποιείτε το κλασσικό προκαθορισμένο περιβάλλον.

# 2.1. Η επιφάνεια εργασίας του KDE

Μια τυπική KDE επιφάνεια εργασίας αποτελείται από τρεις περιοχές :

- Μια μπάρα (panel) στο κάτω μέρος της οθόνης, που χρησιμοποιείται για την εκκίνηση εφαρμογών και την εναλλαγή μεταξύ επιφανειών εργασίας. Μεταξύ άλλων πραγμάτων, περιέχει τον Εκκινητή Εφαρμογών, ένα μεγάλο εικονίδιο "K" που απεικονίζει ένα κατάλογο εφαρμογών όταν πατηθεί.

- Μια μπάρα εργασιών (taskbar) στην πάνω-αριστερή περιοχή της οθόνης, που χρησιμοποιείται για την εναλλαγή και διαχείριση τρεχουσών εφαρμογών. Πατήστε μια εφαρμογή στην μπάρα εργασιών για να μεταφερθείτε στην εφαρμογή αυτή.

- Η ίδια η επιφάνεια εργασίας (desktop), πάνω στην οποία μπορούν να τοποθετηθούν συχνά χρησιμοποιούμενα αρχεία και κατάλογοι. Το KDE παρέχει πολλαπλές επιφάνειες εργασίας, κάθε μία από τις οποίες έχει τα δικά της παράθυρα. Πατήστε στα αριθμημένα κουμπιά στην μπάρα (panel) για να μεταπηδήσετε σε άλλη επιφάνεια εργασίας.