# 3.2. Οδηγός Συσκευής (device)

Modem Device

  Επιλέξτε το κατάλληλο device για τον Η/Υ σας.

Ελεγχος Ροής (Flow Control)

  Διαλέξτε μεταξύ Hardware (CRTSCTS), Software (XON/XOFF) και χωρίς flow control. Η προτεινόμενη τιμή είναι Hardware flow control.

Τερματισμός γραμμής (Line Termination)

  Επιλέξτε τη σωστή ακολουθία χαρακτήρων για του``Enter'' για το modem σας. Τα περισσότερα modems χρησιμοποιούν ``CR/LF''. Παρόλα αυτά, μερικά χρειάζονται μια διαφορετική ρύθμιση. Αν αντιμετωπίσετε προβλήματα τρέχοντας κάποιο script : Παίξτε με αυτή την παράμετρο.

Ταχύτητα Σύνδεσης (Connection Speed)

  Επιλέξτε από μια λίστα ταχυτήτων σύνδεσης που υποστηρίζονται από την σειριακή σας θύρα.

Αρχείο Κλειδώματος του Modem (Modem Lock File)

  Εισάγεται το πλήρες όνομα διαδρομής του επιθυμητού αρχείου κλειδώματος του modem. Είναι τυπικά το /var/lock/LCK.modem και δεν θα πρέπει να το αλλάξετε, εκτός και αν ξέρετε τι κάνετε. Προγράμματα όπως το mgetty εξαρτώνται από την ύπαρξη τέτοιων αρχείων κλειδώματος, και το kppp δεν θα δουλέψει με το mgetty αν το όνομα αρχείου δεν τεθεί σωστά. Αν αφήσετε αυτή τη γραμμή κενή, το kppp δεν θα επιχειρήση να δημιουργήσει ένα αρχείο κλειδώματος. Βεβαιωθείτε πως δεν χρησιμοποιείτε την επιλογή "lock" στο pppd αν εισάγετε ένα αρχείο κλειδώματος του modem και συνεπώς θα θέλατε να κλειδώσει το kppp το modem, μια που η επιλογή "lock" στο pppd θα κάνει το pppd να προσπαθήσει να κλειδώσει το modemd. Ομως, μια που το kppp ήδη κλείδωσε τη συσκευή, το pppd θα αποτύχει, και το kppp θα σας ειδοποιήσει πως : "pppd died unexpectedly". Βεβαιωθείτε πως έχετε δικαιώματα εγγραφής στον κατάλογο του αρχείου κλειδώματος, αλλοιώς το kppp θα απεικονίσει το εξής μήνυμα λάθους : "Can't create lock file".

Λήξη χρόνου του Modem (Modem Timeout)

  Αυτός είναι ο χρόνος σε δευτερόλεπτα που το kppp περιμένει την απόκριση ``CONNECT'' από το modem σας αφού έχει καλέσει ένα άλλο modem. (Τυπικά ένα modem από τα διαθέσιμα του ISP σας). Προτείνω μία ρύθμιση των περίπου 30 δευτερολέπτων.