# 4.2. Tiedostojen siirtäminen raahaamalla

Kuten näit edellä, tiedostojen käsittely on hyvin helppoa. Kuitenkin, kun haluat kopioida ja siirtää tiedostoja, kaivataan tehokkaampia keinoja. Sellainen on raahaaminen, "drag and drop", jolla kopiointi ja siirto käy helposti.

## 4.2.1. Kahden tiedostohallintaikkunan avaaminen

Ennen kuin päästään kokeilemaan raahaamista, pitää avata kaksi tiedostohallintaikkunaa. Yksinkertaisin tapa on näpäyttää valkoista hammaspyörän näköistä kuvaketta työkalupalkin oikeassa reunassa. Jos et näe puunäkymää uudessa ikkunassa, aktivoi se (Näytä > Näytä puu).

## 4.2.2. Tiedoston raahaaminen ikkunasta toiseen

Avaa ensimmäisessä ikkunassa `/etc`-hakemisto ja selaa kunnes näet `motd`-tiedoston, jota muokattiin edellä. Avaa toisessa ikkunassa kotihakemistosi. Näpäytä `motd`-tiedostoa. Pidä hiiren vasen näppäin pohjassa ja raahaa tiedosto kotihakemistoosi. Vapauta hiiren näppäin (tätä kutsutaan tiedoston pudottamiseksi). Saat valikossa kolme vaihtoehtoa: Kopioi, Siirrä ja Linkitä. Linkitä luo symbolisen linkin tiedostoon, kun taas kopiointi ja siirto tekevät mitä nimi kertoo. Valitse Kopioi. Sinulla pitäisi olla nyt kopio `motd`-tiedostosta kotihakemistossasi.