# 4.2. kpanelrc KDE!kpanelrc KDE!paneelin konfigurointitiedosto

kpanel voidaan konfiguroida KDE:n ohjauskeskuksen kautta (sovellusten käynnistäjä > KDE:n Ohjauskeskus). Valitse Paneeli kohdasta Sovellukset ja pääset muuttamaan asetuksia.

Jos joudut tai haluat jostain syystä muokata suoraan konfigurointitiedostoa, tämä luku selvittää tiedoston kpanelrc rakenteen. Tiedoston sijainti on ˜/.kde/share/config.

Kpanelrc-tiedosto on jaettu kahteen sektioon:

- kpanel

- kpanelButtons

## 4.2.1. [kpanel]

kpanel-sektiossa on asetuksia, jotka ohjaavat kpanel:n käyttäytymistä.

- AutoHide=`on|off` Asetuksen ollessa `on`, paneeli piiloutuu automaattisesti, kun käyttäjä siirtää hiirikursorin pois paneelista.

- AutoHideTaskbar=`on|off` Asetuksen ollessa `on`, työpalkki piiloutuu automaattisesti, kun käyttäjä siirtää hiirikursorin pois työpalkista.

- BackgroundTexture=pixmap Näyttää kuvan pixmap paneelin taustana.

- BoxHeight=arvo (kuvapisteinä) BoxWidth=arvo (kuvapisteinä) Nämä asetukset määrittävät paneelin korkeuden ja sen painonappien leveyden.

- ClockAmPm=`on|off` Asetuksella `on`, paneelin kello näyttää ajan Amerikkalaistyylisenä AM/PM 12 tunnin aikana ja asetuksella `off`, kellonaika on 24 tunnin formaatissa.

- DateFont=fontti Määrittää paneelin kellon käyttämän fontin. Käytä X:n tunnistinta, kuten `*-times-medium-i-normal--12-*`.

- DateVisible=`true|false` Asetuksella `false` kello on piilossa.

- DesktopButtonFont=fontti Määrittää paneelin virtuaalityöpöytien painonappien fontin.

- DesktopButtonHorizontalSize=arvo Määrittelee paneelin virtuaalityöpöytien painonappien leveyden. arvo kerrotaan `BoxWidth` asetuksen puolikkaalla.

- DesktopButtonRows=arvo Määrittää paneelin virtuaalityöpöytien painonappien rivien määrän.

- FoldersFirst=`on|off` Asetuksella `on` sovellusten käynnistäjän alivalikot ovat ylimmäisinä ja asetuksella `off` rivit ovat aakkosjärjestyksessä.

- Margin=arvo (kuvapisteinä) Tämä arvo määrittää paneelin ylä- ja alareunan leveyden.

- MenuToolTips=arvo (millisekunteina) Määrittää ajan, jonka hiiren kursori pitää olla kohteen päällä sovellusten käynnistäjässä, ennen kuin vihje ilmestyy.

- PanelHidden=00000000 Tämä asetus määrittelee millä työpöydillä paneeli on piilossa. Asetuksessa on kahdeksan paikkaa, jotka vastaavat virtuaalityöpöytiä. Arvo 0 tarkoittaa, että paneeli on näkyvissä vastaavalla työpöydällä ja 1, että se on piilossa. Esimerkiksi asetus 01011000 piilottaa paneelin työpöydillä 2, 4 ja 5.

- PersonalFirst=`on|off` Asetuksella `on` käyttäjän omat valikkoasetukset ovat ensisijaisia sovellusten käynnistäjän valikossa. Asetuksella `off` KDE:n oletukset ovat ensisijaisia.

- Position=`bottom|top|left|right` Määrittää paneelin sijainnin näytöllä.

- Style=normal|tiny|large Määrittää paneelin tyylin. Tätä käyttää graafinen kpanelin konfigurointiapuohjelma kcmkpanel eikä vaikuta suoraan paneelin ulkonäköön.

- TaskbarButtonHorizontalSize=arvo Kokonaisluku, joka määrittää työpalkin leveyden.

- TaskbarPosition=`top|top_left|bottom|hidden` Määrittää työpalkin sijainnin näytöllä. Arvolla `hidden` työpalkki on piilossa.

## 4.2.2. [kpanelButtons]

Tämä sektio määrittää paneelin painonappien ulkonäön ja sijainnin.

- Buttons=nappi1, nappi2, ... Luettelo paneelin painonapeista, jossa button# voi olla `system` (sovellusten käynnistäjä), `windowlist` (ikkunalista), tai täydellinen polku .kdelnk-tiedostoon.

- ButtonDelta=delta1, delta2, ... Määrittää painonappien sijainnit paneelissa. Deltat ovat liukulukuja ja kuvaavat etäisyyksiä viereisestä napista vasemmalla/yläpuolella.

- control=arvo Määrittää minkä painonapin jälkeen virtuaalityöpöydän painonappien ryhmä tulee. Jos 0, ryhmä tulee heti K-painonapin jälkeen, jos 1, tulee K:n jälkeisen painonapin jälkeen jne.

- controldelta=delta Määrittää virtuaalityöpöydän painonappien ryhmän etäisyyden viereisestä painonapista vasemmalla/yläpuolella.