# Κεφάλαιο 4. Δουλεύοντας με παράθυρα

Αν δεν το έχετε κάνει ήδη, ξεκινήστε μια εφαρμογή με τον Εκκινητή Εφαρμογών, όπως το "Find Files".

# 4.1. Ενα παράθυρο. Και τώρα τι κάνω;

Λοιπόν, συνήθως δουλεύουμε στο εσωτερικό των παραθύρων, αλλά πολλές φορές μπορεί να θέλετε να χειριστείτε ένα παράθυρο. Να μια σύντομη παρουσίαση των πιο συχνών λετουργιών που σχετίζονται με παράθυρα:

- Μετακίνηση ενός παραθύρου: Σύρετε την μπάρα του τίτλου του παραθύρου, ή κρατήστε πατημένο το πλήκτρο `Alt` και σύρετε όπου θέλετε το παράθυρο.

- Αλλαγή του μεγέθους ενός παραθύρου: Τραβήξτε τα όρια του παραθύρου, ή κρατήστε πατημένο το πλήκτρο `Alt` και σύρτε το παράθυρο όπου επιθυμείτε με το δεξί κουμπί του ποντικού.

- Μεγιστοποίηση ενός παραθύρου: Πατήστε το κουμπί μεγιστοποίησης (maximize) που βρίσκεται στην μπάρα του τίτλου του παραθύρου (το τετράγωνο δίπλα στο X) για να κάνετε το παράθυρο να γεμίσει την οθόνη, ή για να επιστρέψει στην αρχική του κατάσταση αν ήταν ήδη μεγιστοποιημένο. Αν πατήσετε το μεσαίο κουμπί του ποντικιού, το παράθυρο θα καταλάβει όλο το κάθετο τμήμα της οθόνης. Με το δεξί κουμπί, θα καταλάβει όλο το οριζόντιο τμήμα της οθόνης.

- Iconify ένα παράθυρο: Πατήστε το κουμπί εικονοποίησης/ελαχιστοποίησης στην μπάρα του τίτλου του παραθύρου (δίπλα στο Maximize) για να κρύψετε το παράθυρο. Μπορείτε να το επαναφέρετε πατώντας την εικόνα του παραθύρου πάνω στη μπάρα εργασίας.

- Εναλλαγή παραθύρων: Εκτός από το σύνηθες κλικ του ποντικιού για να μετακινηθείτε σε ένα άλλο παράθυρο, μπορείτε να χρησιμοποιήσετε το `Alt-Tab` για να αλλάξετε παράθυρο. Δείτε παρακάτω για περισσότερες τεχνικές.

## 4.1.1. Τα κουμπιά στην μπάρα του τίτλου του παραθύρου

Τα παράθυρα στο KDE έχουν μερικά ωραία προκαθορισμένα κουμπιά δίπλα στους τίτλους τους, τα οποία δίνουν γρήγορη πρόσβαση σε μερικές κοινές λειτουργίες. Το προκαθορισμένο layout των κουμπιών μοιάζει ως εξής:

Στην αριστερή πλευρά:

- Ενα κουμπί για μενού. Αυτό δείχνει συνήθως μια μικρή εικόνα για την εφαρμογή. Πατήστε το για να εμφανιστεί το μενού των λειτουργιών του παραθύρου. Συντόμευση: Πατώντας `Alt-F3` ανοίγετε το μενού του παραθύρου.

- ένα κουμπί επικόλησης (sticky button), με την εικόνα μιας πινέζας. Τι είναι πάλι αυτό; Μείνετε συντονισμένοι!

Στη δεξιά πλευρά:

- ένα κουμπί εικονοποίησης/ελαχιστοποίησης.

- ένα κουμπί μεγιστοποίησης.

- ένα κουμπί εξόδου (close button). Αυτό το κουμπί κλείνει το παράθυρο. Συντόμευση: Πατήστε `Alt-F4`.

## 4.1.2. Εναλλάσοντας παράθυρα

Τώρα που γνωρίζετε πώς να χειριστείτε τα παράθυρα, σας προτείνουμε να ανοίξετε μερικά άλλα παράθυρα από τη μπάρα μια και θα μιλήσουμε για το πώς μπορείτε να μετακινήστε μεταξύ διαφορετικών παραθύρων. Μια και αυτό είναι κοινή λειτουργία, το KDE προσφέρει πολλούς τρόπους για να το επιτύχετε. Διαλέξτε αυτόν που σας ταιριάζει καλύτερα!

Πολλά παράθυρα του συστήματος απαιτούν από εσάς να πατήσετε με το ποντίκι πάνω στο άλλο παράθυρο πριν το χρησιμοποιήσετε. Αυτή είναι η προκαθορισμένη συμπεριφορά στο KDE, που ονομάζεται "ClickToFocus". Μπορείτε, όμως, να ρυθμίσετε την επιφάνεια εργασίας σας με τέτοιο τρόπο ώστε κάθε παράθυρο να ενεργοποιείται απλά μετακινώντας το ποντίκι σας πάνω από αυτό. Αυτό αποκαλείται FocusFollowMouse. Αν επιλέξετε αυτή την πολιτική χρησιμοποιώντας το panel KDE Control Panel, ενεργό είναι πάντα το παράθυρο που βρίσκεται κάτω από το ποντίκι. Το παράθυρο δεν έρχεται αναγκαστικά μπροστά αυτόματα, αλλά μπορείτε ακόμη να πατήσετε στον τίτλο του παραθύρου ή στα όρια του παραθύρου ή -- ειδική λειτουργία του KDE -- μπορείτε να χρησιμοποιήσετε το πλήκτρο `Alt` και να πατήσετε το μεσαίο κουμπί του ποντικιού οπουδήποτε στο παράθυρο για να το εμφανίσετε. Παρακάτω θα βρείτε μερικές μεθόδους για να εναλλάσσετε παράθυρα:

- Διαλέξτε ένα παράθυρο από το μενού της λίστας παραθύρων (window list). Για να εμφανίσετε αυτό το μενού, πατήστε το μεσαίο κουμπί του ποντικιού ή σε μια κενή περιοχή της επιφάνειας εργασίας. Πατήστε την εικόνα με τα διάφορα παράθυρα στη μπάρα, ή πατήστε τα πλήκτρα `Ctrl-Esc`.

- Κρατήστε πατημένο το πλήκτρο `Alt` και πατήστε το πλήκτρο `Tab` για να μετακινηθείτε κυκλικά από παράθυρο σε παράθυρο.

- Χρησιμοποιήστε τη μπάρα εργασιών (taskbar) (δείτε παρακάτω).