# 9.3. Αναφορά προβλημάτων του kppp

Πριν να αναφέρετε ένα πρόβλημα ή κάποιο bug στο maintainer του kPPP, βεβαιωθείτε παρακαλώ πως πρώτα από όλα έχετε διαβάσει προσεκτικά το τμήμα Συχνά Τιθέμενες Ερωτήσεις (Frequently asked Questions). Αν εξακολουθείτε να έχετε προβλήματα, θα χρειαστεί να ενσωματώσετε τις παρακάτω πληροφορίες με την αναφορά σας :

- Την έκδοση του kPPP που χρησιμοποιείτε. Η εντολή kppp -v θα σας δείξει τον αριθμό της έκδοσης.

- Την έκδοση του pppd που χρησιμοποιείτε. Η εντολή /usr/sbin/pppd -h θα σας δείξει τον αριθμό της έκδοσης.

- Ποιο λειτουργικό σύστημα και ποια έκδοση χρησιμοποιείτε. Η εντολή uname -a δίνει συνήθως αυτή την πληροφορία στα περισσότερα συστήματα UNIX.

- Αν το kPPP εμφανίσει το μήνυμα "pppd died unexpectedly", προσθέστε την επιλογή debug στο pppd arguments. Καλέστε πάλι για να αναπαράγετε το λάθος.

  Τώρα το αρχείο `/var/log/messages` (αυτό εξαρτάται από το σύστημά σας και τις ρυθμίσεις σας, αλλά ένα τυπικό σύστημα Linux πρέπει να το έχει. Θα πρέπει να έχετε φυσικά δικαιώματα root για να διαβάσετε αυτό το αρχείο) θα έχει στο τέλος του πολλές πληροφορίες αποσφαλμάτωσης. Μη μας στείλετε όλο το αρχείο. Τυπικά έχει αρκετές εκατοντάδες γραμμές και ούτε έχουμε το χρόνο ούτε τη διάθεση να επεξεργαστούμε ένα τέτοιο αρχείο. Στείλτε μας μόνο τις τελευταίες γραμμές που περιέχουν τη λέξη pppd. Βεβαιωθείτε ότι το αυτό το αρχείο δεν περιέχει πληροφορίες που θα έθεταν σε κίνδυνο την ασφάλεια του συστήματος όπως passwords ή usernames. Αντικαταστήστε τέτοιες εγγραφές με κάτι σαν "myusername" και "mypassword"