# 5.3. Χρησιμοποιώντας Πρότυπα (Templates) για την πρόσβαση σε Εφαρμογές και Συσκευές

Ενας από τους φακέλους που τοποθετεί το KDE στην επιφάνεια εργασίας σας όταν μπαίνετε στο σύστημα για πρώτη φορά ονομάζεται Templates. Διατηρεί ένα αριθμό αρχείων με κατάληξη .kdelnk (δε φαίνεται). Αυτά τα αρχεία kdelnk χρησιμοποιούνται για να αντιπροσωπεύουν τα παρακάτω στο KDE:

- Εφαρμογές

- Εκτυπωτές

- Προσαρτώμενες Συσκευές (π.χ. οδηγούς δισκετών)

- Internet πόρους (π.χ. WWW κείμενα, FTP καταλόγους)

Σχεδόν κάθε αντικείμενο στον Εκκινητή Εφαρμογών και στη μπάρα αναφέρεται σε ένα αρχείο kdelnk στο δίσκο. Το αρχείο kdelnk προσδιορίζει ποιο εικονίδιο να εμφανίσει, όπως και συγκεκριμένες πληροφορίες σχετικά με το τι αντιπροσωπεύει το εικονίδιο (μία εφαρμογή, μία συσκευή, ή μια διεύθυνση URL). Μπορείτε να σύρετε ένα kdelnk αρχείο στη μπάρα για να δημιουργήσετε ένα κουμπί για γρηγορότερη εκκίνηση.

## 5.3.1. Εγκατάσταση εκτυπωτών

Μπορείτε να δημιουργήσετε εικονίδια για τους εκτυπωτές σας έτσι ώστε να μπορείτε να τυπώσετε ένα αρχείο σέρνοντάς το στο εικονίδιο του εκτυπωτή. Να πώς γίνεται:

1. Ανοίξτε το φάκελο Templates που βρίσκεται στην επιφάνεια εργασίας σας.

2. Σύρετε το εικονίδιο του προγράμματος στο φάκελο που βρίσκεται στην επιφάνεια εργασίας σας. Επιλέξτε Copy από το μενού που εμφανίζεται όταν σύρετε το εικονίδιο.

3. Πατήστε το δεξί κουμπί στο νέο εικονίδιο, και επιλέξτε Properties από το μενού περιεχομένων.

4. Αλλάξτε το όνομα `Printer.kdelnk` στο πινακίδιο General.

5. Στο πινακίδιο Execute , δώστε τα παρακάτω στο πρώτο πεδίο του: `lpr` %f Σημείωση: Αυτό το παράδειγμα υποθέτει ότι τυπώνετε χρησιμοποιώντας την εντολή lpr. Αν χρησιμοποιείτε διαφορετική εντολή, δώστε αυτή που θέλετε.

6. Στο πινακίδιο Execute και πάλι, πατήστε το εικονίδιο που μοιάζει με γρανάζι, και επιλέξτε το εικονίδιο του εκτυπωτή από τη λίστα που εμφανίζεται.

Τώρα πρέπει να είστε έτοιμοι να σύρετε το αρχείο στο εικονίδιο του εκτυπωτή και να τυπωθεί στον προκαθορισμένο εκτυπωτή.

## 5.3.2. Προσαρτώντας Συσκευές

Το Unix δίνει πρόσβαση σε αποθηκευτικές συσκευές εκτός του πρωτεύοντος σκληρού δίσκου μέσω μια διεργασίας που ονομάζεται προσάρτηση (mounting). Το KDE χρησιμοποιεί kdelnk αρχεία για να σας επιτρέψει να προσαρτάτε και να αποπροσαρτάτε εύκολα συσκευές, και να έχετε πρόσβαση σε αρχεία που βρίσκονται σε δευτερεύουσες αποθηκευτικές συσκευές όπως οι οδηγοί δισκεττών και CD-ROM. Σαν παράδειγμα, σας παρουσιάζουμε μερικά βήματα που χρειάζονται για να δημιουργήσετε ένα εικονίδιο το οποίο πατώντας το θα έχετε πρόσβαση σε αρχεία σας σε μια δισκέτα:

Σημείωση: Πολλά συστήματα απαιτούν από εσάς να μπείτε σαν root για να κάνετε προσαρτήσετε και αποπροσαρτήσετε τις συσκευές.

1. Ανοίξτε το φάκελο Templates που βρίσκεται στην επιφάνεια εργασίας σας.

2. Σύρτε το εικονίδιο της συσκευής στο φάκελο που βρίσκεται στην επιφάνεια εργασίας. Επιλέξτε Copy από το μενού που εμφανίζεται όταν σύρετε το εικονίδιο.

3. Πατήστε το δεξί κουμπί στο νέο εικονίδιο, και επιλέξτε Properties από το μενού περιεχομένων.

4. Αλλάξτε το όνομα `Floppy.kdelnk` στο πινακίδιο General.

5. Στο πινακίδιο Device , δώστε το `/dev/fd0` σαν Device. Πατήστε το Mounted Icon, και επιλέξτε την εικόνα της δισκέτας με πράσινο χρώμα. Μετά πατήστε στο Unmounted Icon και επιλέξτε την εικόνα της δισκέτας χωρίς πράσινο χρώμα.

Τώρα, τοποθετήστε μια κανονικά φορμαρισμένη δισκέτα στον οδηγό και πατήστε το εικονίδιο της δισκέτας για να προσαρτήσετε με το KDE τη δισκέτα και να εμφανίσετε τα αρχεία της. Πριν να απομακρύνετε τη δισκέτα από τον οδηγό, πατήστε το δεξί κουμπί στο εικονίδιο της δισκέτας και επιλέξτε Unmount από το μενού.