# 3.3. Επιλογές

Κάνε ανάλυση ονόματος του host

  Τυπώνει τις διευθύνσεις από άλμα σε άλμα (hop) αριθμητικά παρά συμβολικά και αριθμητικά (αυτό γλυτώνει το να ανατρέξουμε σε διακομιστή ονομάτων για μετάφραση διεύθυνσης-σε-όνομα για κάθε πύλη που βρίσκεται κατά μήκος της διαδρομής).

Μέγιστος αριθμός αλμάτων

  Θέτει το μέγιστο time-to-live (μέγιστο αριθμό αλμάτων) που χρησιμοποιούνται στα εκπεμπόμενα αναγνωριστικά πακέτα. Το προκαθορισμένο είναι 30 άλματα (η ίδια προκαθορισμένη τιμή χρησιμοποιείται και για τις συνδέσεις TCP).

Το πρόγραμμα αυτό επιχειρεί να ακολουθήσει/καταγράψει την διαδρομή που θα ακολουθούσε ένα πακέτο IP προς έναν host του διαδικτύου εκπέμποντας αναγνωριστικά UDP πακέτα μέ μικρό ttl (time to live) και μετά ακούγοντας για ICMP απάντηση τύπου "`time exceeded`" από κάποια πύλη. Αρχίζουμε την εξερεύνηση με ttl τιμής ένα και αυξάνουμε κατά ένα μέχρι να πάρουμε ένα ICMP "`port unreachable`" (που σημαίνει πως φτάσαμε στον "host") ή στην μέγιστη τιμή (που είναι προκαθορισμένη σε 30 άλματα και μπορεί να αλλαχθεί με την επιλογή Μέγιστος αριθμός αλμάτων). Τρεις αναγνωρίσεις στέλνονται ανά time-to-live τιμή και τυπώνεται μια γραμμή που απεικονίζει το time-to-live, την διεύθυνση της πύλης και τον χρόνο διαδρομής της κάθε αναγνώρισης. Αν οι απαντήσεις στην αναγνώριση έρθουν από διαφορετικές πύλες, θα τυπωθεί η διεύθυνση του κάθε συστήματος που αποκρίθηκε. Αν δεν υπάρξει απόκριση μέσα σε διάρκεια 3 δευτερολέπτων, τυπώνεται ένα "*" για αυτή την αναζήτηση.

Δεν θέλουμε ο host προορισμού να επεξεργαστεί τα UDP πακέτα αναγνώρισης, και έτσι η θύρα (port) προορισμού τίθεται σε μια απίθανη τιμή.

Το πρόγραμμα αυτό προορίζεται για χρήση ελέγχου, μετρήσεων και διαχείρισης δικτύου. Θα πρέπει να χρησιμοποιείται για χειροκίνητη απομόνωση σφάλματος. Λόγω του φόρτου που θα μπορούσε να επιβάλει σε κάποιο δίκτυο, δεν είναι συνετό να χρησιμοποιείτε την traceroute κατά τη διάρκεια των φυσιολογικών σας εργασιών ή για μεγάλο διάστημα.

## 3.3.1. Οι συγγραφείς του Traceroute

Υλοποιήθηκε από τον Van Jacobson μετά από εισήγηση του Steve Deering. Αποσφαλματώθηκε από ένα σύνολο χιλιάδων, με εξαιρετικά σαφείς εισηγήσεις και διορθώσεις από τους C. Philip Wood, Tim Seaver και Ken Adelman.