# Luku 4. Aloitus

Tässä vaiheessa KDE voi vaikuttaa vain eräältä ikkunamanagerilta toisten joukossa. Mutta olemme vasta pääsemässä vauhtiin. Seuraavissa luvuissa esittelemme ominaisuuksia, joiden ansiosta et enää vaihda KDE:tä pois!

# 4.1. Tiedostojen muokkaaminen

Koska sinulla on muitakin kuin KDE-sovelluksia asennettuna, tiedät ehkä miten hankalaa ASCII-tyylisten konfiguraatiotiedostojen muokkaaminen on. Toki monia muitakin tiedostotyyppejä pitää muokata samaan tapaan. Esimerkiksi tämän oppaan SGML-lähdekoodi on kirjoitettu ASCII-tiedostona, kuten myös itse KDE-ohjelmienkin. Näytämme sinulle miten KEdit-ohjelmalla muokataan ASCII-tiedostoja.

## 4.1.1. Kotihakemiston ikkunan avaaminen

Näpäytä sovellusten käynnistäjää paneelissa ja valitse Kotihakemisto. Pian avautuu ikkuna, jossa on kotihakemistosi sisältö. Saat tarkemman näkymän kotihakemistoosi, kun teet seuraavasti:

- Valitse Näytä pistealkuiset tiedosto Näytä-valikosta

- Valitse Näytä puu Näytä-valikosta

Ikkunan vasempaan laitaan ilmestyy puumainen näkymä hakemistorakenteesta ja oikealle kaikki tiedostot mukaanlukien "piilotiedostot".

## 4.1.2. Tiedostojen hallinnan näyttö

Olemme pyrkineet tekemään tiedostojen hallinnasta mahdollisimman helppokäyttöistä ja jos tunnet toisia ikkunamanagereita (myös muissa käyttöjärjestelmissä), joissa on integroitu tiedostojen hallinta, useat seuraavista käsitteistä ovat varmaan tuttuja sinulle.

Ylhäällä on Tiedosto-valikko, jossa on toiminnot tiedostojen hallinnan ikkunoiden avaamiseen ja sulkemiseen. Voit myös tulostaa nykyisen sisällön.

Haluatko poiketa Internetissä? Valitse vain Tiedosto > Avaa sijainti (tai paina Alt-L) ja syötä URL. Jos haluat esimerkiksi mennä KDE:n kotisivulle, syötä http://www.kde.org. Voit käyttää FTP:tä samaan tapaan. KDE on "Internet-valmis", joka tarkoittaa, että voit hakea ja tallettaa tiedostojasi ei pelkästään omille levyille, mutta myös FTP- ja HTTP-palvelimiin. Kun muut käyttöjärjestelmät ja työpöydät tekevät eron paikallisten ja palvelimien tiedostojärjestelmien välillä, KDE ei sitä tee.

Muokkaa-valikossa on toiminnot tiedostojen valintaan, kopiointiin ja siirtoon. Käytämme niitä myöhemmin. Olet jo käyttänyt Näytä-valikkoa, joten tiedät, että sisällön saa näkymään usein eri tavoin. Kokeile eri vaihtoehtoja ja seuraa mitä tapahtuu.

Huomaat varmaan Osoitekirjan erittäin hyödylliseksi. Nyt voit laittaa muistiin kaikki linkit, olipa se sitten paikallisessa koneessa tai jossain Internetissä.

## 4.1.3. Hakemistoissa liikkuminen

Seuraavaksi kokeilemme erään konfigurointitiedoston muokkaamista. Ensin joudumme kuitenkin vaihtamaan hakemistoa. Avaa ensin laajempi näkymä Juuri-hakemistosta ikkunan vasemmassa reunassa klikkaamalla sen kohdalla nuolta. Avattuna nuoli muuttaa suuntaansa alaspäin. Selaa sitä, kunnes löydät hakemiston `/etc` ja kaksoisnäpäytä. Näet tiedostot oikealla.

## 4.1.4. Tiedoston muokkaaminen

Selaa oikeanpuolimmaista ikkunaa alas, kunnes löydät tiedoston `motd` ja näpäytä sitä hiiren oikealla näppäimellä. Valitse valikosta Avaa sovelluksessa ja uusi ikkuna avautuu. Syötä siihen

     kedit

ja näpäytä Ok-näppäintä tai paina Enter. Viola!

## 4.1.5. Editorin näyttö

KDE!editori Mitä enemmän työskentelet KDE:n kanssa, sitä paremmin huomaat miten samanlaisilta ikkunat ja sovellukset näyttävät ja tuntuvat. KEditin Tiedosto-valikko on hyvä esimerkki tästä. Lähes kaikissa KDE-ohjelmissa on tämä valikko, jonka kautta voit luoda uuden tiedoston, avata tiedoston joko paikallisesta tai Internetin tiedostojärjestelmästä sekä tallettaa, tulostaa tai lähettää sen sähköpostina. Muokkaa-valikko löytyy myös lähes kaikista KDE-sovelluksista ja sen kautta voit leikata ja liimata alueita ohjelman sisällä tai ohjelmien välillä. Tekstin etsintä ja korvaus on jo selvemmin editorimainen ominaisuus. Asetukset-valikon kautta editori voidaan mukauttaa sinun tottumuksiisi usein tavoin. Voit esimerkiksi muuttaa kirjasinkokoa sopimaan näytön kokoon ja resoluutioon sekä sinun silmiisi. Viimeisenä on kaikista KDE-ohjelmista löytyvä Ohje-valikko, josta saat käyttöohjeet aina tarpeen tullessa.

## 4.1.6. Editorin käyttö

Useimmissa `motd`-tiedostoissa on vanhentunutta tai tarpeetonta tietoa, kuten "Älä unohda varmistaa tiedostojasi" tai se on tyhjä. Muutetaanpa sitä niin, että siellä on ajankohtaista ja kiinnostavaa tietoa. Voit liikkua tekstissä nuolinäppäimillä ja merkitä painamalla samalla Shift-näppäintä tai hiirellä pitämällä vasenta näppäintä pohjassa. Muokkaa-valikossa on alueiden leikkaus ja liittäminen. Voit tietysti kirjoittaa jostakin muusta aiheesta tai käyttää seuraavaa (hyvää) esimerkkitekstiä:

     Tervetuloa!

     Tässä koneessa on nyt KDE asennettuna. Se tarjoaa hienon,
     helppokäyttöisen ja yhtenäisen ulkonäön ja tuntuman kaikille
     sovelluksillesi. Lisätietoja KDE:n saamisesta toimintaan sinun
     käyttäjätunnuksellasi saat lähettämällä postia pääkäyttäjälle.

## 4.1.7. Töiden tallennus

Nyt kun olet muokannut `motd`-tiedostoa, on aika tallettaa tiedosto. Voit tehdä sen joko Tiedosto-valikon kautta tai tallennuspainikkeella työkalupalkin tallennuspainikkeella. Lopuksi voit lopettaa työt sulkemalla editorin ja tiedostohallinnan ikkunat. Voit tehdä sen klikkaamalla "X"-painiketta ikkunan oikeassa ylänurkassa, otsikkopalkin valikon kautta tai sovelluksen valikon kautta Tiedosto > Lopeta. Yksinkertaista ja eleganttia, eikö vain?