# 5.2. Δουλεύοντας με Αρχεία (Archives) και Δίκτυα

Μέχρι πριν λίγο καιρό, χρειαζόσασταν ειδικό λογισμικό για να έχετε πρόσβαση σε αρχεία στο Internet. Αλλά όχι πια! Το KDE υποστηρίζει μια τεχνολογία γνωστή ως "Network Transparent Access" (NTA) η οποία σας επιτρέπει να δουλεύετε με αρχεία στην άλλη πλευρά της γης με την ίδια ευκολία που δουλεύεται στον τοπικό δίσκο του υπολογιστή σας. Για παράδειγμα, για να έχετε πρόσβαση σε αρχεία σε έναν FTP server, απλά επιλέξτε File > Open Location από το μενού του kfm , και δώστε τη URL διεύθυνση του FTP server. Μπορείτε να σύρετε τα αρχεία από και προς το server σα να βρίσκονται στον τοπικό σας δίσκο. Μπορείτε ακόμη και να ανοίξετε τα αρχεία σας στον FTP server χωρίς να χρειαστεί να τα αντιγράψετε στον τοπικό σας δίσκο (αν χρειαστεί, το KDE το κάνει αυτό για σας). Σημειώστε ότι το kfm χρησιμοποιεί ανώνυμη FTP πρόσβαση, το οποίο περιορίζει την πρόσβαση σε αρχεία στον FTP server. Αν έχετε κάποιο λογαριασμό στο server, μπορείτε να δώσετε το user ID σας σαν τμήμα της URL διεύθυνσης, όπως στην παρακάτω γραμμή:

ftp://`userid`@`server`/`directory`

Το kfm θα σας προτείνει να εισάγετε τον κωδικό σας, και αν επιτύχει η σύνδεση, θα έχετε πλήρη πρόσβαση στα αρχεία σας στο server. Αν έχετε συνηθίσει να χρησιμοποιείτε τη βοηθητική εφαρμογή WinZip(tm) στα MS-Windows(tm), τότε θα χαρείτε να ακούσετε ότι το KDE μπορεί να βλέπει επίσης μέσα στα tar αρχεία. Μεταχειρίζεται τα αρχεία αυτού του είδους ακριβώς όπως και ένα κανονικό φάκελο -- μπορείτε να δείτε τα περιεχόμενα ενός tar αρχείου, να ανοίξετε κάποιο από τα αρχεία που περιέχει, κλπ. Γενικά, η πρόσβαση σε αρχεία στο Internet και σε συμπιεσμένα αρχεία θα πρέπει να μοιάζει όπως και η πρόσβαση σε αρχεία του δίσκου σας, εκτός από την καθυστέρηση που επιβάλλεται λόγω δικτύου.